CELEX: 32017R1422
Language: ro
Date: 2017-08-04 00:00:00
Title: Regulamentul de punere în aplicare (UE) 2017/1422 al Comisiei din 4 august 2017 de desemnare a centrului de referință al Uniunii Europene responsabil de contribuția științifică și tehnică la armonizarea și îmbunătățirea metodelor de testare a performanțelor și de evaluare genetică a animalelor de reproducție de rasă pură aparținând speciilor de bovine (Text cu relevanță pentru SEE. )

5.8.2017   
            
            
               RO
            
            
               Jurnalul Oficial al Uniunii Europene
            
            
               L 204/78
            
         REGULAMENTUL DE PUNERE ÎN APLICARE (UE) 2017/1422 AL COMISIEI
   din 4 august 2017
   de desemnare a centrului de referință al Uniunii Europene responsabil de contribuția științifică și tehnică la armonizarea și îmbunătățirea metodelor de testare a performanțelor și de evaluare genetică a animalelor de reproducție de rasă pură aparținând speciilor de bovine
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1012 al Parlamentului European și al Consiliului din 8 iunie 2016 privind condițiile zootehnice și genealogice aplicabile ameliorării animalelor de reproducție de rasă pură, a porcilor de reproducție hibrizi și a materialului germinativ provenit de la acestea, comerțului cu acestea și introducerii lor în Uniune și de modificare a Regulamentului (UE) nr. 652/2014 și a Directivelor 89/608/CEE și 90/425/CEE ale Consiliului, precum și de abrogare a anumitor acte în sectorul ameliorării animalelor („Regulamentul privind ameliorarea animalelor”) (1), în special articolul 29 alineatul (1),
   întrucât:
   
               (1)
            
            
               În cursul reuniunii din 15 noiembrie 2016 a grupului de lucru al Comisiei în domeniul zootehnic, experți din statele membre au exprimat necesitatea continuă de a promova armonizarea și îmbunătățirea metodelor de testare a performanțelor și de evaluare genetică a animalelor de reproducție de rasă pură din speciile de bovine utilizate de societățile de ameliorare sau de părți terțe desemnate de aceste societăți de ameliorare.
            
         
               (2)
            
            
               Comisia, în conformitate cu articolul 29 alineatul (3) din Regulamentul (UE) 2016/1012, a lansat un apel public pentru selectarea și desemnarea centrului de referință al Uniunii Europene responsabil de contribuția științifică și tehnică la armonizarea și îmbunătățirea metodelor vizând animalele de reproducție de rasă pură aparținând speciilor de bovine.
            
         
               (3)
            
            
               Comitetul de evaluare și de selecție desemnat în acest sens a concluzionat că „Centrul Interbull” este în conformitate cu cerințele prevăzute la punctul 1 din anexa IV la Regulamentul (UE) 2016/1012 și ar putea îndeplini sarcinile menționate la punctul 2 din anexa respectivă.
            
         
               (4)
            
            
               Prin urmare, „Centrul Interbull” ar trebui să fie desemnat ca fiind centrul de referință al Uniunii Europene responsabil de contribuția științifică și tehnică la armonizarea și îmbunătățirea metodelor de testare a performanțelor și de evaluare genetică a animalelor de reproducție de rasă pură aparținând speciilor de bovine. Desemnarea urmează să fie revizuită în mod regulat, în conformitate cu articolul 29 alineatul (3) din Regulamentul (UE) 2016/1012.
            
         
               (5)
            
            
               Prezentul regulament ar trebui să se aplice de la 1 noiembrie 2018, în conformitatea cu data aplicării prevăzută la articolul 69 din Regulamentul (UE) 2016/1012.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului zootehnic permanent,
            
         ADOPTĂ PREZENTUL REGULAMENT:
   Articolul 1
   Următorul centru se desemnează ca fiind centrul de referință al Uniunii Europene responsabil de contribuția științifică și tehnică la armonizarea și îmbunătățirea metodelor de testare a performanțelor și de evaluare genetică a animalelor de reproducție de rasă pură aparținând speciilor de bovine:
   
               
                  Interbull Centre (Centrul Interbull)
            
         
               
                  Department of Animal Breeding and Genetics (Departamentul pentru reproducție și genetică animală)
            
         
               
                  Swedish University of Agricultural Science (Universitatea suedeză pentru științe agricole) – SLU
            
         
               Ulls väg 26
            
         
               Box 7023
            
         
               SE-750 07 Uppsala
            
         
               Suedia.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 noiembrie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 171, 29.6.2016, p. 66.